Here is a page extracted from Wikipedia that may contain CSS, HTML, and a lot of unformatted text.

Title: La Fraixneda
Content: La Fraixneda (La Freixneda en catalán; La Fresneda en castellano) ye un municipio situato en la comarca de lo Matarranya, en la provincia de Teruel.

La suya población ye de  habitants  en una superficie de 39,5 km² y una densidat de  hab/km².

Mugas 
Lo suyo termin municipal muga con Torrelconte, con Val de Robres, con La Portellada, con Fórnols, con Val Chunquera y con Val d'el Tormo.

Toponimia 
La chent de la comarca emplega la forma castellana de lo toponimo, lo toponimo en catalán orichinal, Freixneda, ya no s'emplega. La forma aragonesa Fraxneda yera usual en textos dende 1375 dica 1446, seguntes Antonio Ubieto Arteta, pero amaneix en textos relativos a l'orden de Calatrava muito antes, y s'emplega encara en lo Fogache de 1495. Tamién existen variants medievals sin X, Freyneda y Frayneda.

Apareixe en aragonés en as actas d'as Corz d'Alcanyiz de 1436:

Parla 
Lo catalán de La Fraixneda se diferencia de la resta de parlas catalanas de lo Matarranya en l'apichat de la g, j, (que en cuenta de pronunciar-se sonoros como en catalán se pronuncian xordos como en aragonés, dando una tx u ch). Esto puet estar un aragonesismo fonetico:
txove, txermà, en cuenta de jove, germà.
En los lugars de la comarca lis dicen ia rotxetxen les cireres (ia rogegen les cireres en los atros lugars).

Demografía

Administración

Reparto de concellers

Alcaldes

Puestos d'intrés 
Fa uns sieglos yera un lugar muito rico por l'olio d'oliva. Esto se nota en a gran riqueza monumental, destacando a Casa de la Villa, lo Palacio de lo Marqués de Tosos y la Ilesia. Lo Castiello s'escachó cuan as guerras carlistas. Bi ha un convento dencima una muela cristianizando l'antigo culto pagán solar d'ixe tozal.

Casa de la Villa, edificio de lo sieglo XVI en estilo gotico-renaixentista, protechito legalment dende 2002 con la suya declaración como Bien d'Intrés Cultural.
 Lo Castiello de la Fraixneda ye un castiello situato en lo cabalto de la muela on se troba La Fraixneda. Pertanyó a la Orden de Calatrava y fue destruito en la primera Guerra Carlista, quedando-ne restos d'un torretón.
 Ilesia de Santa María la mayor.
 Ermita de Santa Barbara.
 Santuario de la Virchen de Gracia.
 Capiella de lo Pilar.
 Arco de la Villa u portal de Xifré.

Veyer tamién 
 Lista de municipios de Teruel.

Fiestas 
 Los calderons, una fiesta propia de Nadal relacionata con os Reis Magos, en a que os ninons recorren as carreras fendo-ie estrapalucio ta que os Reis Magos l'ascuiten y no se xubliden de dixar-ie regalos.

Referencias